## Odluka o načinu utvrđivanja kvota za odobravanje reeskontnih i lombardnih kredita bankama

### NN 73/1991 (31.12.1991.), Odluka o načinu utvrđivanja kvota za odobravanje reeskontnih i lombardnih kredita bankama

# NARODNA BANKA HRVATSKE

Na temelju članka 14., članka 67. stavka 1. točke 8. i članka 90. stavka
3. Uredbe o Narodnoj banci Hrvatske ("Narodne novine", broj 71/91.),
guverner Narodne banke Hrvatske donio je

## ODLUKU

### o načinu utvrđivanja kvota za odobravanje reeskontnih i lombardnih kredita bankama

I.

Ovom se odlukom propisuje način utvrđivanja kvota kao okvira za davanje
kratkoročnih kredita bankama na temelju određenih isprava o kratkoročnim
kreditima što su ih banke dale za određene namjene i na temelju određenih
kratkoročnih vrijednosnih papira (opća kvota).

II.

Kvotom, u smislu ove odluke, smatra se najviši iznos do kojega Narodna
banka Hrvatske može odobravati kratkoročne kredite bankama na temelju određenih
vrijednosnih papira, na temelju zaloga određenih vrijednosnih papira i
temelju određenih isprava o kratkoročnim kreditima što su ih banke dale
za ođređene namjene. Kvote iz stavke 1. ove točke utvrduju se pojedinačno
za svaku banku za prvo tromjesečje 1992. godine.

III.

Kratkoročnim kreditima. u smislu ove odluke, smatraju se:

1) kratkoročni krediti koji se daju na temelju domaćih i inozemnih prenosivih
kratkoročnih vrijednosnih papira;

2) kratkoročni krediti koji se daju bankama s rokom vraćanja do tri
mjeseca, uz zalog blagajničkih zapisa Narodne banke Hrvatske;

3) kratkoročni krediti koji se daju bankama na temelju određenih isprava
o kratkoročnim kreditima što su ih banke dale krajnjim korisnicima za određene
namjene.

IV.

Porast kvote iz točke II. stavka 2. ove odluke utvrđuju se za banke
na temelju okvira primarne emisije Narodne banke Hrvatske utvrđenog projekcijom
monetarno-kreditne politike za prvo tromjesečje 1992. godine i jedinstvenog
koeficijenta izračunatog za svaku banku na način utvrđen ovom odlukom.
Jedinstveni koeficijent za svaku banku predstavlja zbroj pojedinačnih koeficijenata,
i to:

1) koeficijent fondova i rezervi koji se dobiva množenjem postotka udjela
fondova i rezervi banke u ukupnom stanju fondova i rezervi svih banaka
0,25;

2) koeficijenta depozita koji ćine osnovicu za obračun obvezne rezerve
banaka kod Narodne banke Hrvatske. koji se dobiva množenjem postotka udjela
tih depozita banke u ukupnom stanju tih depozita svih banaka s 0,25;

3) koeficijenta kratkoročnih kredita banaka danih krajnjim korisnicima
za određene namjene. koji se dobiva množenjem postotka udjela tih kredita
banke u ukupnom stanju kredita svih banaka s 0,25:

4) koeficijenta kratkoročnih kredita iz primarne emisije kojima su refinancirani
određeni plasmani banaka, koji se dobiva množenjem udjela korištenja tih
kredita banke u ukupnom stanju korištenja kredita svih banaka s 0,25. Izuzetno,
za banke koje su osnovane nakon 30. rujna 1991. godine, a do stupanja na
snagu ove odluke (novoosnovane banke), kvote iz točke II. stavka 2. ove
odluke utvrđuju se prema udjelu fondova i rezervi tih banaka prema knjigovodstvenom
stanju na dan 30. studenoga 1991. godine u ukupnom stanju fondova i rezervi
svih banaka na taj dan.

V.

Pod bankom, u smislu ove odluke, razumijevaju se banke osnovane kao
pravna osoba u skladu sa Zakonom o bankama i drugim financijskim organizacijama,
koje imaju sjedište u Republici Hrvatskoj.

VI.

Danom stupanja na snagu ove odluke prestaje važiti Odluka o načinu utvrđivanja
kvota za davanje reeskontnih i lombardnih kredita bankama i drugim financijskim
organizacijama ("Službeni list SFRJ", br. 8/91, 15/91, i 23/91).

VII.

Ova odluka stupa na snagu idućeg dana od dana objave u "Narodnim
novinama", a primjenjivat će se od 1. siječnja 1992. godine.

O. br. 65/91.

Zagreb. 30. prosinca 1991.

Guverner Narodne banke Hrvatske

**dr: Ante Čičin-Šain, v. r.**

Odluka, NN 73/1991-1906